12/07/2021 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Resolución número 2021 / 29191, de 8 de xullo, pola que se aproba a concesión definitiva da IV edición dos premios do Plan de Emprego Local (PEL-EPR PREMIO / 2020)

ANUNCIO RESOLUCIÓN POLA QUE SE APROBA A CONCESIÓN DA IV EDICIÓN DOS PREMIOS DO PLAN DE EMPREGO LOCAL (PEL-EPR PREMIO/2020) Don VALENTÍN GONZÁLEZ FORMOSO, presidente da Deputación Provincial da Coruña, Vistos o informe do Servizo de Desenvolvemento Territorial e Medio Ambiente e o informe do Servizo de Fiscalización e tendo en conta os seguintes ANTECEDENTES: Primeiro. –Mediante a Resolución de Presidencia n.º 2020/34915, do 5 de novembro, publicada no BOP n.º 191 do 11 de novembro de 2020, foron aprobadas as bases reguladoras da IV edición dos Premios do Plan de Emprego Local, incluído na Liña 2 do Plan de Emprego Local. Segundo. –O prazo de presentación de solicitudes rematou o 28/01/2021 ás 14.00 horas. A totalidade das candidaturas referidas neste informe foron presentadas dentro do prazo establecido na convocatoria e cumpren cos requisitos establecidos nela, polo que se propón a súa concesión. Terceiro. –De acordo co establecido na base 7, mediante a Resolución de Presidencia n.º 2021/20693, do 20 de maio, designáronse os membros do xurado, que levaron a cabo as valoracións das candidaturas admitidas de acordo aos criterios de valoración establecidos na base 8, tal e como se reflicte na acta da reunión celebrada o 27 de maio de 2021. Cuarto. –A totalidade das candidaturas premiadas que se conceden con cargo á convocatoria considéranse correctas e axustadas aos termos e requisitos das bases reguladoras e as cantidades a asignar tamén se corresponden cos criterios de asignación das bases. Quinto. –Na partida orzamentaria 0520/24100/481 do orzamento xeral desta Deputación para o exercicio 2021 existe consignación orzamentaria para facer fronte á concesión das subvencións propostas. Vistos os antecedentes sinalados, así como as disposicións legais de aplicación, proponse a adopción da seguinte, RESOLVO: 1.º.–Aprobar a concesión da IV edición dos Premios do Plan de Emprego Local ás entidades que se relacionan a continuación polos importes que se indican: 2.º.–Denegar a concesión da IV edición dos Premios do Plan de Emprego Local ás entidades candidatas que non figuran no punto anterior.3.º.–Dispor o gasto dos premios concedidos con cargo á seguinte aplicación orzamentaria: 0520/24100/481, fase A, operación n.º 220210028166.1, importe 75.000,00 €. 4.º.–Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. En A Coruña, 9 de xullo de 2021. O PRESIDENTE O SECRETARIO Valentín González Formoso José Luis Almau Supervía